《得胜门净业寺看水同黄慎轩兄弟》
明代·袁中道

南人得水便忘忧，两日三番水际游。
花露沾衣浓似雨，潭风著面冷如秋。
拖莎带荇流何急，掷雁抛凫浪未休。
天外画桥桥上柳，祇疑身在望湖楼。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。